สวัสดีค่ะ กินยาคุมฉุกเฉินไปวันที่ 15 กค.ค่ะ แล้วเมื่อวาน 22 กค. มีเลือดไหลออกมา สีน้ำตาล ปวดท้องเหมือนประจำเดือน แต่พอเช้ามา ก็ไม่ทีไหลมาอีก แต่ตอนเที่ยงของวันนี้ มีเลือดไหลมาอีก อยากทราบว่าเป็นผลของยาคุมฉุกเฉินหรือเป็นประจำเดือนคะ ตามกำหนดประจำเดือนจะมาวันที่ 4 สิงหาคม ค่ะ ขอบค่ะ
สวัสดีค่ะ หากทานยาคุมฉุกเฉินไปในวันที่ 15 ก.ค. แล้ววันที่ 22-23 ก.ค. ได้มีเลือดไหลออกมา หากไม่ใช่ช่วงวันที่ที่ประจำเดือนควรจะมา ก็น่าจะเป็นผลของยาคุมฉุกเฉินได้ค่ะ เพราะหลังจากทานยาคุมฉุกเฉินไปประมาณ 1 สัปดาห์ อาจมีเลือดออกจากช่องคลอดได้ โดยปริมาณอาจมากหรือน้อยก็ได้ ส่วนอาการปวดท้อง ก็เป็นอาการที่พบร่วมขณะที่มีเลือดออกได้ค่ะสำหรับประจำเดือนในรอบต่อไป ก็น่าจะมาในช่วงวันที่ 22-23 ส.ค. ค่ะทั้งนี้ หากต้องการให้แน่นอนว่าจะมีการตั้งครรภ์หรือไม่ ก็ควรตรวจหาการตั้งครรภ์ดูด้วยหลังจากที่มีเพศสัมพันธ์ไปแล้วประมาณ 2 สัปดาห์ค่ะ เพราะยาคุมฉุกเฉินนั้น ก็ไม่สามารถป้องกันการตั้งครรภ์ได้ 100% ค่ะ